**รายงานการประชุมสภาองค์การบริหารส่วนตำบลคลองประสงค์**

**สมัยสามัญ สมัยที่ ๒ ประจำปี ๒๕๖๔**

**วันที่ ๑๔ เดือนมิถุนายน พ.ศ. ๒๕๖๔**

**ณ ห้องประชุมองค์การบริหารส่วนตำบลคลองประสงค์**

**ผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1 | นายสมบัติ อ้นบุตร | ประธานสภาองค์การบริหารส่วนตำบล | สมบัติ อ้นบุตร |
| 2 | นายวิรัตน์ อ้นบุตร | รองประธานสภาองค์การบริหารส่วนตำบล | - |
| 3 | นางสาวสมศรี ผิวดี | สมาชิกสภาองค์การบริหารส่วนตำบล ม.1 | สมศรี ผิวดี |
| 4 | นายสมพร หมั่นค้า | สมาชิกสภาองค์การบริหารส่วนตำบล ม.1 | สมพร หมั่นค้า |
| 5 | นายสมศักดิ์ คลองรั้ว | สมาชิกสภาองค์การบริหารส่วนตำบล ม.2 | สมศักดิ์ คลองรั้ว |
| 6 | นายก้อเส็ม ลูกเล็ก | สมาชิกสภาองค์การบริหารส่วนตำบล ม.3 | ก้อเส็ม ลูกเล็ก |
| 7 | นายสุทธิพงษ์ พรหมปรุง | สมาชิกสภาองค์การบริหารส่วนตำบล ม.4 | สุทธิพงษ์ พรหมปรุง |
| 8 | นายประยงค์ หมันบุตร | สมาชิกสภาองค์การบริหารส่วนตำบล ม.4 | - |
| ๙ | นายเทอดเกียรติ์ อ่อนเนียม | เลขานุการสภาองค์การบริหารส่วนตำบล | เทอดเกียรติ์ อ่อนเนียม |
|  | **ผู้เข้าร่วมประชุม** |  |  |
| 1 | นายประดิษฐ์ จันทร์ทอง | นายกองค์การบริหารส่วนตำบล | ประดิษฐ์ จันทร์ทอง |
| 2 | นายอับดลกอหนี รอดเกิด | รองนายกองค์การบริหารส่วนตำบล | อับดลกอหนี รอดเกิด |
| 3 | นายร่อหีม ชายกุล | รองนายกองค์การบริหารส่วนตำบล | ร่อหีม ชายกุล |
| ๔ | นายทวีชัย ใจดี | เลขานุการนายกองค์การบริหารส่วนตำบล | - |
| ๕ | สิบเอกกฤตฐภูมินต์ ผิวดี | รองปลัดองค์การบริหารส่วนตำบล  | กฤตฐภูมินต์ ผิวดี |
| ๖ | นายวุฒิชัย ผิวดี | ผู้อำนวยการกองคลัง | วุฒิชัย ผิวดี |
| ๗ | นายสุวนนท์ สุทธิเกิด | ผู้อำนวยการกองช่าง | สุวนนท์ สุทธิเกิด |
| ๘ | นางสายสุนี ชูดำ | หัวหน้าสำนักปลัด | สายสุนี ชูดำ |
| ๙ | นายประทีป ทับโทน | ผู้อำนวยการกองศึกษาฯ | ประทีป ทับโทน |
| ๑๐ | นางพรพิศ มีมะแม | ผู้อำนวยการกองสวัสดิการสังคม | พรพิศ มีมะแม |
| ๑๑ | นางสาวกฤตยา สนธรัตน์ | นักวิเคราะห์นโยบายและแผนชำนาญการ | กฤตยา สนธรัตน์ |
| ๑๒ | นางณฐิกา ทำสวน | ผู้ช่วยเจ้าหน้าที่ธุรการ (สำนักปลัด) | ณฐิกา ทำสวน |

สมาชิก อบต. ทั้งหมด ๘ คน

ผู้มาประชุม จำนวน ๖ คน

ผู้ไม่มาประชุม จำนวน ๒ คน

ผู้ขาดประชุม จำนวน - คน

ผู้เข้าร่วมประชุม จำนวน ๑๑ คน

 **-๑-**

**เปิดประชุมเวลา ๑๓.๐๐ น.**

 เมื่อที่ประชุมพร้อมแล้ว เวลา ๑๓.๐๐ น. นายเทอดเกียรติ์ อ่อนเนียม เลขานุการสภาฯได้เชิญสมาชิกสภาฯ เข้าประจำที่ประชุม

 นายสมบัติ อ้นบุตร ประธานสภาฯ ทำหน้าที่ประธานในที่ประชุมกล่าวเปิดประชุม

**ระเบียบวาระที่ ๑ เรื่องประธานแจ้งที่ประชุมทราบ**

ประธานที่ประชุม ท่านสมาชิกสภาฯ และผู้เข้าร่วมประชุมฯ ทุกท่าน วันนี้

(นายสมบัติ อ้นบุตร) กระผมมีเรื่อง แจ้งที่ประชุมให้ทราบ ๒ เรื่อง ดังนี้

1. องค์การบริหารส่วนตำบลคลองประสงค์ได้รับโอนพนักงานส่วน

ตำบล (ย้าย)ตำแหน่งนักจัดการงานทั่วไป ระดับชำนาญการ ราย นายวรพรต พงพุทธา สังกัด สำนักปลัด มาจากองค์การบริหารส่วนตำบลบัวเงิน อำเภอ น้ำพอง จังหวัดขอนแก่น

1. สมาชิกสภาฯ ท่านใดมีความประสงค์จะรับวัคซีนป้องกันโรคติดเชื้อ

 ไวรัสโคโรนา ๒๐๑๙ ขอให้มาแจ้งชื่อได้ที่เจ้าพนักงานธุรการ สำนักปลัด ครับ

ที่ประชุม รับทราบ

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

(การประชุมสมัยวิสามัญ สมัยที่ ๑/๒๕๖๔ เมื่อวันที่ ๒๔ มีนาคม ๒๕๖๔)

ประธานที่ประชุม ขอให้ที่ประชุมสภาฯ ตรวจสอบรายงานการประชุมสภาฯ สมัยวิสามัญ

(นายสมบัติ อ้นบุตร) สมัยที่ ๑/๒๕๖๔ เมื่อวันที่ ๒๔ มีนาคม ๒๕๖๔ ว่าถูกต้องหรือไม่และมีท่านใด ขอแก้ไขหรือไม่ หากไม่มีท่านใดขอแก้ไขขอให้ลงมติรับรองรายงานการประชุมสภาฯ สมัยวิสามัญ สมัยที่ ๑/๒๕๖๔ เมื่อวันที่ ๒๔ มีนาคม ๒๕๖๔

**มติที่ประชุม ไม่มีสมาชิกสภาฯ ท่านใดขอแก้ไขรายงานการประชุมสภาฯ สมัย**

**วิสามัญ สมัยที่ ๑/๒๕๖๔ เมื่อวันที่ ๒๔ มีนาคม ๒๕๖๔ รับรองรายงานการ**

**ปะชุมสภาฯ สมัยวิสามัญ สมัยที่ ๑/๒๕๖๔ เมื่อวันที่ ๒๔ มีนาคม ๒๕๖๔**

**ระเบียบวาระที่ ๓ เรื่องเพื่อพิจารณา**

**๓.๑ ขอความเห็นชอบร่างข้อบัญญัติ เรื่องควบคุมการเลี้ยงหรือ**

**ปล่อยสัตว์ พ.ศ.๒๕๖๔**

ประธานที่ประชุม ขอเชิญท่านนายกองค์การบริหารส่วนตำบล เสนอญัตติต่อสภา ครับ

(นายสมบัติ อ้นบุตร)

นายประดิษฐ์ จันทร์ทอง เรียนประธานสภาฯ ที่เคารพ กระผมขอเสนอญัตติขอความเห็นชอบ

(นายก อบต.) ร่างข้อบัญญัติ เรื่อง ควบคุมการเลี้ยงหรือปล่อยสัตว์ พ.ศ.๒๕๖๔ ด้วยกรมส่งเสริมการปกครองท้องถิ่นได้สั่งการให้องค์การบริหารส่วนตำบลออกข้อบัญญัติ

**-๒-**

เรื่อง ควบคุมการเลี้ยงหรือปล่อยสัตว์ พ.ศ.๒๕๖๔ เพื่อเป็นการควบคุมการเลี้ยงหรือปล่อยสัตว์บางชนิดหรือบางประเภทให้เหมาะสมกับสภาพการใช้ประโยชน์ของพื้นที่ในชุมชนจะสามารถป้องกันไม่ให้เกิดปัญหาเดือดร้อนรำคานจากสัตว์ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชน และสามารถป้องกันอันตรายจากเชื้อโรคที่เกิดจากสัตว์ จึงตราข้อบัญญัติ เรื่องควบคุมการเลี้ยงหรือปล่อยสัตว์ พ.ศ.256๔ อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมประกอบมาตรา 29 แห่งพระราชบัญญัติการสาธารณสุข พ.ศ. 2535 และที่แก้ไขเพิ่มเติม องค์การบริหารส่วนตำบลคลองประสงค์โดยความเห็นชอบของสภาองค์การบริหารส่วนตำบลคลองประสงค์ และนายอำเภอเมืองกระบี่ จึงตราข้อบัญญัติองค์การบริหารส่วนตำบลคลองประสงค์ เรื่อง ควบคุมการเลี้ยงหรือปล่อยสัตว์ พ.ศ.256๔ หลักการให้มีข้อบัญญัติองค์การบริหารส่วนตำบลคลองประสงค์ ว่าด้วยการควบคุมการเลี้ยงหรือปล่อยสัตว์ ในเขตพื้นที่รับผิดชอบขององค์การบริหารส่วนตำบลคลองประสงค์

เหตุผลการควบคุมการเลี้ยงหรือปล่อยสัตว์บางชนิดหรือบางประเภทให้เหมาะสมกับสภาพการใช้ประโยชน์ของพื้นที่ในชุมชนจะสามารถป้องกันไม่ให้เกิดปัญหาเดือดร้อนรำคานจากสัตว์ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชน และสามารถป้องกันอันตรายจากเชื้อโรคที่เกิดจากสัตว์ สมควรกำหนเขตควบคุมการเลี้ยงหรือปล่อยสัตว์ จึงตราข้อบัญญัตินี้ โดยกระผมขอให้เจ้าหน้าที่ชี้แจงรายละเอียดเพิ่มเติมครับ

นางสายสุนี ชูดำ เรียนประธานที่เคารพ ข้อบัญญัตินี้จัดทำเพื่อประโยชน์ในการรักษา(หัวหน้าสำนักปลัด) สภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือ

 เพื่อป้องกันอันตรายจากเชื้อโรคที่เกิดจากสัตว์

ข้อบัญญัตินี้ ได้กำหนดการจัดการควบคุมด้านสุขลักษณะโดยการให้เจ้าของสัตว์ต้องจัดสถานที่เลี้ยงให้เหมาะสมและดูแลสถานที่ให้สะอาดถูกลักษณะ มิให้สัตว์ก่อเหตุเดือดร้อนรำคาญเป็นอันตรายต่อผู้อยู่อาศัยใกล้เคียง สำหรับรายละเอียดอื่น ๆ ปรากฏตามเอกสารร่างข้อบัญญัติองค์การบริหารส่วนตำบลคลองประสงค์ เรื่อง ควบคุมการเลี้ยงหรือปล่อยสัตว์ พ.ศ. 256๔ โดยข้อบัญญัติฉบับนี้ให้ใช้บังคับในเขตองค์การบริหารส่วนตำบลคลองประสงค์ ตั้งแต่วันถัดจากวันประกาศในราชกิจจานุเบกษา เป็นต้นไป

ประธานที่ประชุม ตามที่นายกองค์การบริหารส่วนตำบลคลองประสงค์ได้เสนอ (นายสมบัติ อ้นบุตร) ญัตติและหัวหน้าสำนักปลัด ชี้แจง สมาชิกสภาฯ คนใดมีข้อสงสัยจะสอบถาม

 หรือแสดงความคิดเห็นบ้าง

ที่ประชุม ไม่มี

**-3-**

ประธานที่ประชุม สมาชิกสภาฯ คนอื่น ๆ มีใครจะอภิปลายเกี่ยวกับข้อบัญญัติ (นายสมบัติ อ้นบุตร) องค์การบริหารส่วนตำบลคลองประสงค์ เรื่อง ควบคุมการเลี้ยงหรือปล่อยสัตว์

พ.ศ. ๒๕๖๔ อีกบ้าง ถ้าไม่มี กระผมขอมติสภาฯ รับหลักการแห่งร่างข้อบัญญัติองค์การบริหารส่วนตำบลคลองประสงค์ เรื่อง ควบคุมการเลี้ยงหรือปล่อยสัตว์ พ.ศ. ๒๕๖๔

**ที่ประชุม มีมติรับหลักการแห่งร่างข้อบัญญัติองค์การบริหารส่วนตำบลคลองประสงค์ เรื่อง ควบคุมการเลี้ยงหรือปล่อยสัตว์ พ.ศ. 256๔**

นายประดิษฐ์ จันทร์ทอง กระผมขอเสนอให้พิจารณา 3 วาระรวดเดียว

(นายก อบต.)

ประธานที่ประชุม ตามที่นายกองค์การบริหารส่วนตำบลคลองประสงค์ เสนอให้สภาฯ

(ประธานสภา)พิจารณาร่างข้อบัญญัติองค์การบริหารส่วนตำบลคลองประสงค์ เรื่อง ควบคุมการเลี้ยงหรือปล่อยสัตว์ พ.ศ. 256๔ สามวาระรวดเดียวนั้น สภาจะอนุมัติหรือไม่

**ที่ประชุม** **อนุมัติให้พิจารณา ๓ วาระรวดเดียว**

ประธานที่ประชุม เมื่อที่ประชุมอนุมัติให้พิจารณา ๓ วาระรวดเดียวแล้ว การพิจารณา

(นายสมบัติ อ้นบุตร) วาระที่ ๒ ให้ที่ประชุมสภาฯ เป็นกรรมการแปรญัตติเต็มสภาฯ โดยให้ประธานสภาฯ เป็นประธานคณะกรรมการแปรญัตติลำดับต่อไป กระผมจะสั่งพักการประชุมสภาฯ 15 นาที เพื่อปรึกษาหารือเกี่ยวกับการแปรญัตติ

วาระที่ ๒ ขั้นแปรญัตติ

ประธานที่ประชุม สำหรับการพิจารณาร่างข้อบัญญัติองค์การบริหารส่วนตำบลคลอง

(นายสมบัติ อ้นบุตร) ประสงค์เรื่อง การควบคุมการเลี้ยงสัตว์ พ.ศ. 256๔ ในวาระที่ ๒ ขั้นแปรญัตติ สภาฯ ได้แปรญัตติแล้ว เห็นควรให้คงไว้ซึ่งร่างเดิม

 วาระที่ ๓ ขั้นลงมติ

ประธานที่ประชุม ต่อไปเป็นการพิจารณาในวาระที่ ๓ ขั้นลงมติให้ตราเป็นข้อบัญญัติ

(นายสมบัติ อ้นบุตร) องค์การบริหารส่วนตำบลคลองประสงค์ เรื่อง ควบคุมการเลี้ยงหรือปล่อยสัตว์ พ.ศ. 256๔ หรือไม่ กระผมขอมติจากสภาฯ ว่าให้ตราเป็นข้อบัญญัติองค์การบริหารส่วนตำบลคลองประสงค์ เรื่อง ควบคุมการเลี้ยงหรือปล่อยสัตว์ พ.ศ. 256๔ หรือไม่

**ที่ประชุม** **เห็นชอบให้ตราเป็นข้อบัญญัติองค์การบริหารส่วนตำบลคลอง**

**ประสงค์ เรื่อง ควบคุมการเลี้ยงหรือปล่อยสัตว์ พ.ศ. 256๔**

**- มติเห็นชอบ จำนวน ๕ เสียง**

 **- งดออกเสียง จำนวน ๑ เสียง (นายสมบัติ อ้นบุตร ประธานสภา อบต.)**

**๓.๒ ขอความเห็นชอบร่างข้อบัญญัติ เรื่องควบคุมการเลี้ยงหรือปล่อยสุนัข**

**และแมว พ.ศ.๒๕๖๔**

**-๔-**

ประธานที่ประชุม ขอเชิญท่านนายกองค์การบริหารส่วนตำบลคลองประสงค์ เสนอญัตติ

(นายสมบัติ อ้นบุตร) ต่อสภา

นายประดิษฐ์ จันทร์ทอง เรียนประธานสภาฯ ที่เคารพ กระผมขอเสนอญัตติขอความเห็นชอบ

(นายก อบต.) ร่างข้อบัญญัติ เรื่อง ควบคุมการเลี้ยงหรือปล่อยสุนัขและแมว พ.ศ.๒๕๖๔ ด้วยกรมส่งเสริมการปกครองท้องถิ่นได้สั่งการให้องค์การบริหารส่วนตำบลออก

ข้อบัญญัติ เรื่องการควบคุมการเลี้ยงหรือปล่อยสุนัขและแมว เพื่อให้การปล่อยสุนัขและแมว ให้มีความเหมาะสมกับสภาพการณ์ของพื้นที่ในชุมชนสามารถป้องกันไม่ให้เกิดปัญหาเหตุเดือดร้อน รำคาญ จากสุนัขและแมว เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชน และการป้องกันอันตรายจากโรคพิษสุนัขบ้า หรือโรคระบาดที่เกิดจากสุนัขและแมว จึงตราข้อบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ.256๔ อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมประกอบมาตรา 29 แห่งพระราชบัญญัติการสาธารณสุข พ.ศ. 2535 และที่แก้ไขเพิ่มเติม องค์การบริหารส่วนตำบลคลองประสงค์โดยความเห็นชอบของสภาองค์การบริหารส่วนตำบลคลองประสงค์ และนายอำเภอเมืองกระบี่ จึงตราข้อบัญญัติองค์การบริหารส่วนตำบลคลองประสงค์ เรื่อง การควบคุมการเลี้ยงหรือปล่อยสุนัขและแมว พ.ศ.256๔ หลักการให้มีข้อบัญญัติองค์การบริหารส่วนตำบลคลองประสงค์ว่าด้วยการควบคุมการเลี้ยงหรือปล่อยสุนัขและแมว ในเขตพื้นที่รับผิดชอบขององค์การบริหารส่วนตำบลคลองประสงค์

 เหตุผลการควบคุมการเลี้ยงหรือปล่อยสุนัขและแมวให้เหมาะสมกับสภาพของพื้นที่ในชุมชนจะสามารถป้องกันไม่ให้เกิดปัญหาเหตุเดือดร้อนรำคาญจากสุนัขและแมวเพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชน และสามารถป้องกันอันตรายจากโรคพิษสุนัขบ้าหรือโรคระบาดที่เกิดจากสุนัขและแมว สมควรกำหนดเขตควบคุมการเลี้ยงหรือปล่อยสุนัขและแมว จึงตราข้อบัญญัตินี้ โดยกระผมขอให้เจ้าหน้าที่ชี้แจงรายละเอียดเพิ่มเติมครับ

นางสายสุนี ชูดำ เรียนประธานที่เคารพ ข้อบัญญัตินี้จัดทำเพื่อป้องกันและควบคุมโรค(หัวหน้าสำนักปลัด) พิษสุนัขบ้า เพื่อให้เจ้าของสุนัขและแมว จัดการให้สุนัขและแมวทุกตัวได้รับการ

ฉีดวัคซีนจากสัตวแพทย์ ผู้หรือประกอบการบำบัดโรคสัตว์ โดยการฉีดวัคซีนครั้งแรกต้องดำเนินการเมื่อสุนัขและแมวมีอายุตั้งแต่สองเดือนขึ้นไปแต่ไม่เกินสี่เดือนและต้องจัดการให้ได้รับวัคซีนครั้งต่อไปตามระยะเวลาที่กำหนดในใบรับรองการฉีดวัคซีน

ข้อบัญญัตินี้ ได้กำหนดการจัดการควบคุมด้านสุขลักษณะโดยการให้เจ้าของสุนัขและแมวต้องจัดสถานที่เลี้ยงให้เหมาะสมและดูแลสถานที่ให้สะอาดถูกลักษณะ มิให้สุนัขและแมวก่อเหตุเดือดร้อนรำคาญเป็นอันตราย

**-๕-**

ต่อผู้อยู่อาศัยใกล้เคียง สำหรับรายละเอียดอื่น ๆ ปรากฏตามเอกสารร่างข้อบัญญัติองค์การบริหารส่วนตำบลคลองประสงค์ เรื่อง การควบคุมการเลี้ยงหรือปล่อยสุนัขและแมว พ.ศ. 256๔ โดยข้อบัญญัติฉบับนี้ให้ใช้บังคับในเขตองค์การบริหารส่วนตำบลคลองประสงค์ ตั้งแต่วันถัดจากวันประกาศในราชกิจจานุเบกษา เป็นต้นไป

ประธานที่ประชุม ตามที่นายกองค์การบริหารส่วนตำบลคลองประสงค์ได้เสนอญัตติและ

(นายสมบัติ อ้นบุตร) หัวหน้าสำนักปลัด ได้ชี้แจง สมาชิกสภาคนใดมีข้อสงสัยจะสอบถามหรือแสดงความคิดเห็นบ้าง

นางสาวสมศรี ผิวดี การตราข้อบัญญัติองค์การบริหารส่วนตำบลคลองประสงค์ เรื่องการ

(ส.อบต.หมู่ที่ ๑) ควบควบคุมการเลี้ยงหรือปล่อยสุนัขและแมว พ.ศ. 256๔ ถือว่ามีความเหมาะสม เนื่องจากชุมชนในตำบลของเราค่อนข้างหนาแน่น มีการเลี้ยงสุนัขและแมวค่อนข้างมาก เพื่อจะใช้ควบคุมการเลี้ยงสุนัขและแมวอย่างเหมาะสม ถูกสุขลักษณะ ไม่ก่อความเดือดร้อนรำคาญแก่ผู้อาศัยข้างเคียง ซึ่งปัญหาเลี้ยงสัตว์มีมาโดยตลอดเวลา แต่ไม่เคยออกเป็นข้อบัญญัติ ความจริงองค์การบริหารส่วนตำบลคลองประสงค์ควรมีข้อบัญญัตินี้นานแล้ว

ประธานที่ประชุม สมาชิกสภาฯ คนอื่น ๆ มีใครจะอภิปรายเกี่ยวกับข้อบัญญัติองค์การ(นายสมบัติ อ้นบุตร) บริหารส่วนตำบลคลองประสงค์ เรื่อง การควบคุมการเลี้ยงสัตว์หรือปล่อยสุนัข

และแมว พ.ศ.๒๕๖๔ อีกบ้าง ถ้าไม่มี กระผมขอมติสภาฯ รับหลักการแห่งร่างข้อบัญญัติองค์องค์การบริหารส่วนตำบลคลองประสงค์ เรื่อง การควบคุมการเลี้ยงสัตว์หรือปล่อยสุนัขและแมว พ.ศ.๒๕๖๔

**ที่ประชุม มีมติรับหลักการแห่งร่างข้อบัญญัติองค์การบริหารส่วนตำบล**

 **คลองประสงค์ เรื่อง การควบคุมการเลี้ยงสัตว์หรือปล่อยสุนัขและแมว**

 **พ.ศ. 256๔**

นายประดิษฐ์ จันทร์ทอง กระผมขอเสนอให้พิจารณา 3 วาระรวดเดียว

(นายก อบต.)

ประธานที่ประชุม ตามที่นายกองค์การบริหารส่วนตำบลคลองประสงค์ เสนอให้สภา**ฯ**

**(ประธานสภา)** พิจารณาร่างข้อบัญญัติองค์การบริหารส่วนตำบลคลองประสงค์ เรื่อง การควบคุมการเลี้ยงสัตว์หรือปล่อยสุนัขและแมว พ.ศ. 256๔ สามวาระ รวดเดียวนั้น สภาฯ จะอนุมัติหรือไม่

**ที่ประชุม** **อนุมัติให้พิจารณา ๓ วาระรวดเดียว**

ประธานที่ประชุม เมื่อที่ประชุมอนุมัติให้พิจารณา ๓ วาระรวดเดียวแล้ว การพิจารณาวาระที่ ๒

**(นายสมบัติ อ้นบุตร)** ให้ที่ประชุมสภาเป็นกรรมการแปรญัตติเต็มสภาฯ โดยให้ประธานสภาฯ เป็นประธานคณะกรรมการแปรญัตติลำดับต่อไป กระผมจะสั่งพักการประชุมสภาฯ 15 นาที เพื่อปรึกษาหารือเกี่ยวกับการแปรญัตติ

**-๖-**

วาระที่ ๒ แปรญัตติ

ประธานที่ประชุม สำหรับการพิจารณาร่างข้อบัญญัติองค์การบริหารส่วนตำบล

(นายสมบัติ อ้นบุตร) คลองประสงค์ เรื่อง การควบคุมการเลี้ยงสัตว์หรือปล่อยสุนัขและแมว พ.ศ. 256๔ ในวาระที่ ๒ ขั้นแปรญัตติ สภาฯ ได้แปรญัตติแล้ว เห็นควรให้คงไว้ซึ่งร่างเดิม

วาระที่ ๓ ขั้นลงมติ

ประธานที่ประชุม ต่อไปเป็นการพิจารณาในวาระที่ ๓ ขั้นลงมติให้ตราเป็นข้อบัญญัติ

(นายสมบัติ อ้นบุตร) องค์การบริหารส่วนตำบลคลองประสงค์ เรื่อง การควบคุมการเลี้ยงสัตว์หรือปล่อยสุนัขและแมว พ.ศ. 256๔ หรือไม่

กระผมขอมติจากสภาฯ ว่าให้ตราเป็นข้อบัญญัติองค์การบริหารส่วนตำบลคลองประสงค์ เรื่อง การควบคุมการเลี้ยงสัตว์หรือปล่อยสุนัขและแมว พ.ศ. 256๔ หรือไม่

**ที่ประชุม** **เห็นชอบให้ตราเป็นข้อบัญญัติองค์การบริหารส่วนตำบลคลอง**

**ประสงค์ เรื่อง การควบคุมการเลี้ยงสัตว์หรือปล่อยสุนัขและแมว พ.ศ. 256๔**

**- มติเห็นชอบ จำนวน ๕ เสียง**

 **- งดออกเสียง จำนวน ๑ เสียง (นายสมบัติ อ้นบุตร ประธานสภา อบต.)**

 **๓.๓ ขอความเห็นชอบร่างแผนพัฒนาท้องถิ่น (พ.ศ.๒๕๖๖-๒๕๗๐)**

ประธานที่ประชุม สำหรับวาระที่ ๓.๒ เรื่องขอความเห็นชอบร่างแผนพัฒนาท้องถิ่น

(นายสมบัติ อ้นบุตร) (พ.ศ.๒๕๖๖-๒๕๗๐) ขอเชิญนายกองค์การบริหารส่วนตำบลคลองประสงค์ เสนอญัตติต่อสภาฯ ครับ

นายประดิษฐ์ จันทร์ทอง เรียนประธานสภา ฯ ที่เคารพ กระผมขอเสนอญัตติร่างแผนพัฒนา

(นายก อบต.) ท้องถิ่น(พ.ศ.๒๕๖๖-๒๕๗๐) ครับ ตามหนังสือกระทรวงมหาดไทย ด่วนที่สุด ที่ มท ๐๘๑๐.๓/ว ๓๔๖๗ ลงวันที่ ๑๔ ธันวาคม ๒๕๖๓ เรื่องแนวทางการจัดทำแผนพัฒนาขององค์กรปกครองส่วนท้องถิ่น (พ.ศ.๒๕๖๖-๒๕๗๐) ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ มาตรา ๖๙/๑ พระราชบัญญัติเทศบาล พ.ศ.๒๔๙๖ มาตรา ๕๐ พระราชบัญญัติองค์การบริหารส่วนจังหวัด พ.ศ. ๒๕๔๐ มาตรา ๔๕/๑ และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติม ข้อ ๑๘ กำหนดให้แผนพัฒนาท้องถิ่น กรณีเทศบาล องค์การบริหารส่วนตำบล เมืองพัทยา และองค์กรปกครองส่วนท่องถิ่นอื่นที่มีกฎหมายจัดตั้ง ให้จัดทำหรือทบทวนให้แล้วเสร็จภายในเดือนตุลาคมก่อนปีงบประมาณถัดไป กรณีองค์การบริหารส่วนจังหวัด ให้จัดทำหรือทบทวนให้แล้วเสร็จภายในเดือนพฤศจิกายนก่อนปีงบประมาณถัดไปโดยองค์กรปกครองส่วนท้องถิ่นได้มีการประกาศใช้แผนพัฒนาท้องถิ่น (พ.ศ.๒๕๖๑-๒๕๖๕) นั้น

**-๗-**

 เพื่อให้การจัดทำแผนพัฒนาขององค์กรปกครองส่วนท้องถิ่น (พ.ศ.๒๕๖๖-๒๕๗๐) สามารถบูรณาการแผนงาน/โครงการ/กิจกรรม และงบประมาณในพื้นที่ได้อย่างมีประสิทธิภาพ เกิดประโยชน์สูงสุดให้แก่ประชาชน จึงอาศัยอำนาจตามข้อ ๕ แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนถิ่น พ.ศ. ๒๕๔๘ และที่แก้ไขเพิ่มเติม ซักซ้อมแนวทางการจัดทำแผนพัฒนาขององค์กรปกครองส่วนท้องถิ่น (พ.ศ.๒๕๖๖-๒๕๗๐) โดยให้องค์กรปกครองส่วนท้องถิ่นถือเป็นแนวทางปฏิบัติดังนี้

 ๑.ขั้นตอนการจัดทำแผนพัฒนาท้องถิ่น พ.ศ.๒๕๖๖-๒๕๗๐ ให้องค์การบริหารส่วนตำบล ดำเนินการจัดทำแผนพัฒนาท้องถิ่นขององค์กรปกครองส่วนท้องถิ่นภายในเดือนตุลาคม ๒๕๖๔

 ๒.แนวทางการประสานแผนพัฒนาท้องถิ่น พ.ศ.๒๕๖๖-๒๕๗๐

๒.๑ ให้องค์การบริหารส่วนจังหวัดและอำเภอตรวจสอบองค์ประกอบของคณะกรรมการประสานแผนพัฒนาท้องถิ่นระดับจังหวัดและระดับอำเภอตามลำดังให้เป็นปัจจุบัน

 ๒.๒ ให้องค์การบริหารส่วนจังหวัดดำเนินการจัดทำยุทธศาสตร์การพัฒนาขององค์กรปกครองส่วนท้องถิ่นในเขตจังหวัดให้แล้วเสร็จ แล้วแจ้งให้องค์กรปกครองส่วนท้องถิ่นในเขตจังหวัดทราบโดยเค้าโครงยุทธศาสตร์การพัฒนาขององค์กรปกครองส่วนท้องถิ่นในเขตจังหวัดให้ดำเนินการตามรูปแบบที่กำหนด

 ๓.แนวทางการจัดทำแผนพัฒนาท้องถิ่น พ.ศ.๒๕๖๖-๒๕๗๐

 ๓.๑ การทบทวนแผนพัฒนาท้องถิ่น (พ.ศ.๒๕๖๑-๒๕๖๕) ให้เทศบาล องค์การบริหารส่วนตำบล เมืองพัทยา และองค์การบริหารส่วนจังหวัด ถือปฏิบัติตามข้อ ๑๗ แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติม

๓.๒ การจัดทำแผนพัฒนาขององค์กรปกครองส่วนท้องถิ่น สามารถนำข้อมูลจากแผนพัฒนาท้องถิ่น ฉบับปัจจุบัน มาทบทวนและปรับใช้ในการจัดทำหรือทบทวนแผนพัฒนาท้องถิ่น (พ.ศ.๒๕๖๖-๒๕๗๐) โดยพิจารณาให้มีความสอดคล้องกับยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์ ยุทธศาสตร์กลุ่มจังหวัด แผนพัฒนาจังหวัด แผนพัฒนากลุ่มจังหวัด แผนพัฒนาภาค แผนพัฒนาเศรษฐกิจและสังคมแห่งชาติ ยุทธศาสตร์ชาติ ๒๐ ปี และเป้าหมายการพัฒนาที่ยั่งยืน (Sustainabil Development Coals: SDGs) โดยในการจัดทำประชาคมท้องถิ่นให้ดำเนินการตามหลักการบริหารกิจการบ้านเมืองที่ดี

 ๓.๓ ให้องค์กรปกครองส่วนท้องถิ่นจัดทำแผนพัฒนาท้องถิ่น ตามเค้าโครงแผนพัฒนาขององค์กรปกครองส่วนท้องถิ่น (พ.ศ.๒๕๖๖-๒๕๗๐

**-๘-**

๔.การนำแผนพัฒนาท้องถิ่น พ.ศ.๒๕๖๖-๒๕๗๐ ไปสู่การปฏิบัติ

 ๔.๑ เพื่อให้แผนพัฒนาท้องถิ่นนำไปสู่การปฏิบัติได้อย่างมีประสิทธิภาพ ให้องค์กรปกครองส่วนท้องถิ่นใช้แผนพัฒนาท้องถิ่น เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติมและงบประมาณจากเงินสะสม ในส่วนที่เกี่ยวข้อง ทั้งนี้เมื่อสภาท้องถิ่นได้ให้ความเห็นชอบในวิธีการงบประมาณและเป็นไปตามแผนพัฒนาท้องถิ่นแล้ว หากปรากฏในภายหลังว่าเกณฑ์ราคากลางหรือบัญชีราคามาตรฐานครุภัณฑ์ คุณลักษณะ มาตรฐาน ราคาปรับเปลี่ยนไป ให้องค์กรปกครองส่วนท้องถิ่นดำเนินการตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๖๓ ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.๒๕๔๗ และที่แก้ไขเพิ่มเติม (ฉบับที่ ๒) พ.ศ.๒๕๔๘ (ฉบับที่ ๓) พ.ศ.๒๕๕๘ และ (ฉบับที่ ๔) พ.ศ.๒๕๖๑ โดยไม่ต้องแก้ไขหรือเปลี่ยนแปลงแผนพัฒนาท้องถิ่น

 ๔.๒ เมื่อองค์กรปกครองส่วนท้องถิ่นประกาศใช้แผนพัฒนาขององค์กรปกครองส่วนท้องถิ่น (พ.ศ.๒๕๖๖-๒๕๗๐) แล้ว หากองค์กรปกครองส่วนท้องถิ่นมีความประสงค์จะดำเนินการทบทวนแผนพัฒนาขององค์กรปกครองส่วนท้องถิ่น (พ.ศ.๒๕๖๖-๒๕๗๐) ให้เป็นปัจจุบันก็สามารถดำเนินการได้ตามระเบียบกระทรวงหมาดไทยว่าด้วยการจัดทำแผนพัฒนาขององค์กรปกครองส่วนท้องถิ่น

๕.การกำกับดูแล

 ๕.๑ ให้ผู้ว่าราชการจังหวัดและนายอำเภอกำกับดูแลให้องค์กรปกครองส่วนท้องถิ่นดำเนินการทบทวนแผนพัฒนาท้องถิ่นและการนำแผนพัฒนาท้องถิ่นเป็นกรอบในกาจัดทำงบประมาณรายจ่ายประจำปี งบประมาณเพิ่มเติม งบประมาณจากเงินสะสม การตั้งงบประมาณอุดหนุนให้แก่หน่วยงานอื่น โดยถือเป็นสาระสำคัญที่ต้องพิจารณารายละเอียดของโครงการพัฒนาในข้อบัญญัติ/เทศบัญญัติและงบประมาณรายจ่ายดังกล่าวต้องสอดคล้องกับโครงการพัฒนาในแผนพัฒนาท้องถิ่นก่อนให้ความเห็นชอบ

 ๕.๒ การจัดทำแผนพัฒนาท้องถิ่นขององค์กรปกครองส่วนท้องถิ่นในพื้นที่จังหวัดชายแดนภาคใต้ ประกอบด้วย ปัตตานี ยะลา นราธิวาส และ ๔ อำเภอของจังหวัดสงขลา (อำเภอจะนะ อำเภอเทพา อำเภอนาทวี และอำเภอสะบ้าย้อย) ให้ผู้ว่าราชการจังหวัดพิจารณากำกับดูแลให้องค์กรปกครองส่วนท้องถิ่นจัดทำแผนพัฒนาให้เหมาะสมกับสถานการณ์ที่เกิดขึ้นในพื้นที่ แต่ทั้งนี้ต้องคำนึงถึงระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติม เป็นสำคัญ

โดยร่างแผนพัฒนาท้องถิ่น (พ.ศ.๒๕๖๖-๒๕๗๐) ได้ผ่านการเห็นชอบของคณะกรรมการพัฒนาท้องถิ่นและประชาคมท้องถิ่นแล้ว จึงได้เสนอญัตติ

**-๙-**

เพื่อให้สภาฯ ได้พิจารณาเห็นชอบร่างแผนพัฒนาท้องถิ่น (พ.ศ.๒๕๖๖-๒๕๗๐) ขอสรุปรายละเอียด ดังนี้

ยุทธศาสตร์การพัฒนาที่ ๑ การพัฒนาการคมนาคมและโครงสร้างพื้นฐาน

* แผนงานอุตสาหกรรมและการโยธา จำนวน ๗๐ โครงการ
* แผนงานเคหะและชุมชน จำนวน ๑๕ โครงการ

ยุทธศาสตร์การพัฒนาที่ ๒ การพัฒนาการศึกษา ศาสนา การกีฬา ศิลปวัฒนธรรม และประเพณีท้องถิ่น

* แผนงานการศึกษา จำนวน ๓๖ โครงการ
* แผนงานการศาสนา วัฒนธรรมและนันทนาการ จำนวน ๔๑ โครงกร

ยุทธศาสตร์การพัฒนาที่ ๓ การพัฒนาเศรษฐกิจ การเกษตร ทรัพยากรธรรมชาติและสิ่งแวดล้อม เพื่อการพัฒนาอย่างยั่งยืน

* แผนงานการเกษตร จำนวน ๒๑ โครงการ
* แผนงานเคหะและชุมชน จำนวน ๗ โครงการ

ยุทธศาสตร์การพัฒนาที่ ๔ การพัฒนาการท่องเที่ยวตำบลคลองประสงค์ สู่ความยั่งยืน

* แผนงานการศาสนา วัฒนธรรมและนันทนาการ จำนวน ๘ โครงการ

ยุทธศาสตร์การพัฒนาที่ ๕ การพัฒนาคุณภาพชีวิตประชาชนสู่สังคมน่าอยู่

* แผนงานสาธารณสุข จำนวน ๙ โครงการ
* แผนงานสังคมสงเคราะห์ จำนวน ๑๗ โครงการ
* แผนงานสร้างความเข้มแข็งของชุมชน จำนวน ๘ โครงการ

ยุทธศาสตร์การพัฒนาที่ ๖ ส่งเสริมการบริหารจัดการบ้านเมืองที่ดี

* แผนงานบริหารงานทั่วไป จำนวน ๑๒ โครงการ
* แผนงานงานรักษาความสงบภายใน จำนวน ๗ โครงการ

**-๑๐-**

 ในวันนี้ขอให้ทุกท่านพิจารณาโครงการต่าง ๆ ซึ่งมีที่มีมาจากหลายแหล่งที่มาของข้อมูล ถ้าหากมีการแก้ไขเปลี่ยนแปลง หรือเพิ่มเติมประการใด ขอให้แจ้งในที่ประชุมแห่งนี้ ขอบคุณครับ

ประธานที่ประชุม ตามที่นายกองค์การบริหารส่วนตำบลคลองประสงค์ได้เสนอ(นายสมบัติ อ้นบุตร) ญัตติวัตถุประสงค์ของร่างแผนพัฒนาท้องถิ่น (พ.ศ.๒๕๖๖-๒๕๗๐) ไป

แล้วนั้น สมาชิกสภาฯ ท่านใดจะอภิปรายหรือแสดงความคิดเห็น ขอเชิญครับ

ที่ประชุม มีการอภิปราย ซักถามและพิจารณากลั่นกรองไปที่ละด้านยุทธศาสตร์การพัฒนาแต่ละด้านรวมทั้งสิ้น ๖ ด้าน (ตามรายละเอียดที่แจกให้ผู้เข้าร่วมประชุม จนครบทุกด้าน

ประธานที่ประชุม ลำดับต่อไปกระผมขอมติที่ประชุมเห็นชอบร่างแผนพัฒนา

(นายสมบัติ อ้นบุตร) ท้องถิ่น (พ.ศ.๒๕๖๖-๒๕๗๐) ครับ

**ที่ประชุม มีมติเห็นชอบร่างแผนพัฒนาท้องถิ่น (พ.ศ.๒๕๖๖-๒๕๗๐)**

 **- มติเห็นชอบ จำนวน ๕ เสียง**

 **- งดออกเสียง จำนวน ๑ เสียง (นายสมบัติ อ้นบุตร ประธานสภา อบต.)**

 **๓.๔ ขอความเห็นชอบให้องค์การบริหารส่วนตำบลคลองประสงค์ยื่นคำขออนุญาตเข้าทำประโยชน์ในพื้นที่ป่าไม้ ในพื้นที่ตำบลคลองประสงค์**

ประธานที่ประชุม สำหรับวาระ ๓.๔ ขอความเห็นชอบให้องค์การบริหารส่วน

(นายสมบัติ อ้นบุตร) ตำบลคลองประสงค์ยื่นคำขออนุญาตเข้าทำประโยชน์ในพื้นที่ป่าไม้ในพื้นที่ตำบลคลองประสงค์ กระผมขอเชิญนายกองค์การบริหารส่วนตำบลคลองประสงค์เสนอญัตติ ครับ

นายประดิษฐ์ จันทร์ทอง เรียนประธานสภาฯ ที่เคารพ กระผมขอเสนอญัตติขอความ

(นายก อบต.) เห็นชอบให้องค์การบริหารส่วนตำบลคลองประสงค์ยื่นคำขออนุญาตเข้าทำประโยชน์ในพื้นที่ป่าไม้ในพื้นที่ตำบลคลองประสงค์ ตามมติ ครม.เมื่อวันที่ 23 มิถุนายน 2564 เรื่อง การเข้าทำที่ประโยชน์ในพื้นที่ป่าไม้ และขอผ่อนผันมติคณะรัฐมนตรีเมือวันที่ 8 กรกฎาคม 2563 ในกรณีที่ปรากฏว่ายังมีส่วนราชการใดเข้าทำประโยชน์ในพื้นที่ป่าไม้ก่อนได้รับอนุญาตคณะรัฐมนตรีมีมติเห็นชอบในหลักการตามที่กระทรวงทรัพยากรธรรมชาติและสิ่งแวดล้อม (ทส.) เสนอดังนี้

1.เห็นชอบมาตรการเพื่อแก้ไขปัญหากรณีที่ส่วนราชการหรือหน่วยงานของรัฐ เข้าทำประโยชน์ในพื้นที่ป่าไม้ก่อนได้รับอนุญาต และให้ส่วนราชการหรือหน่วยงานของรัฐถือเป็นแนวทางปฏิบัติต่อไป

**-๑๑-**

2.ให้ส่วนราชการหรือหน่วยงานของรัฐที่ดำเนินการตามมาตรการเพื่อแก้ไขปัญหาที่หน่วยงานราชการหรือหน่วยงานของรัฐ เข้าทำประโยชน์ในพื้นที่ป่าไม้ก่อน ได้รับอนุญาตได้รับการยกเว้นปฏิบัติตามมติคณะรัฐมนมนตรีเมือวันที่ 8 กรกฎาคม 2523 เพื่อเป็นการแก้ไขปัญหากรณีที่ส่วนราชการหรือหน่วยงานของรัฐเข้าทำประโยชน์ในพื้นที่ป่าไม้ก่อนได้รับอนุญาตให้ถูกต้องตามระเบียบและกฎหมายว่าด้วยการป่าไม้ ทส. โดยกรมป่าไม้ได้เสนอคณะรัฐมนตรีเพื่อพิจารณาให้ความเห็นชอบมาตรการเพื่อแก้ไขปัญหากรณีที่ส่วนราชการหรือหน่วยงานของรัฐเข้าทำประโยชน์ในพื้นที่ป่าไม้ก่อนได้รับอนุญาต และให้ส่วนราชการหรือหน่วยงานของรัฐถือเป็นแนวทางปฏิบัติต่อไปนี้ ดังนี้

2.1 การเข้าทำประโยชน์ของพื้นที่ป่าไม้ทุกกรณีของส่วน ราชการหรือหน่วยงานของรัฐที่ได้ดำเนินการเรียบร้อยแล้ว หรือกำลังอยู่ในระหว่างดำเนินการโดยไม่ได้รับอนุญาตให้ใช้พื้นที่ เห็นควรผ่อนผันให้ส่วนราชการหรือหน่วยงานของรัฐดำเนินการต่อไป โดยให้ส่วนราชการหรือองค์การของรัฐดำเนินการให้ถูกต้องตามระเบียบและกฎหมายว่าด้วยการป่าไม้ต่อไป ทั้งนี้ให้พิจารณาเฉพาะส่วนราชการหรือหน่วยงานของรัฐที่ได้ยื่นคำอนุญาตไว้แล้ว หรือยื่นคำขออนุญาตเข้าทำประโยชน์ภายใน 180 วัน นับตั้งแต่คณะรัฐมนตรีเห็นชอบ

2.2 กรณีส่วนราชการหรือหน่วยงานของรัฐซึ่งต้องจัดทำรายงานการวิเคราะห์ผลกระทบสิ่งแวดล้อม (รายงาน Environmental lmpact Assessment: รายงาน EIA) ของโครงการประเภทต่าง ๆ ตามแนวทางปฏิบัติที่คณะกรรมการสิ่งแวดล้อมแห่งชาติ ได้กำหนดไว้ก่อนเข้าทำประโยชน์ในพื้นที่ป่าไม้ทุกกรณีของส่วนราชการหรือหน่วยงานของรัฐที่ได้ดำเนินงานเสร็จเรียบร้อยแล้ว หรือกำลังอยู่ในระหว่างดำเนินงานโดยไม่ได้รับอนุญาตให้ใช้พื้นที่ตามระเบียบและกฎหมายที่เกี่ยวกับการป่าไม้ให้ส่วนราชการหรือหน่วยงานของรัฐต้องเสนอรายงาน EIA ให้ถูกต้องตามระเบียบและรายงานต่อไป

2.3 การเข้าทำประโยชน์ในพื้นที่ป่าไม้ของส่วนราชการหรือองค์การของรัฐทุกกรณีจะต้องปฏิบัติตามกฎหมายว่าด้วยการป่าไม้ โดยจะต้องได้รับอนุญาตให้ใช้พื้นที่ป่าไม้ก่อน จึงจะเข้าดำเนินการได้ หากปรากฏว่ายังมีส่วนราชการหรือองค์การของรัฐใดเข้าทำประโยชน์ในพื้นที่ป่าไม้ก่อนได้รับอนุญาตอีก ซึ่งเป็นการปฏิบัติไม่ชอบด้วยกฎหมายว่าด้วยการป่าไม้ เมื่อคณะรัฐมนตรีมีมติเห็นชอบในหลักการตามข้อ 2.1 และ 2.2 แล้วให้กรมป่าไม้พิจารณาดำเนินการตามกฎหมายโดยเคร่งครัด

**-๑๑-**

2.4 มิให้ส่วนราชการทุกหน่วยงานจัดสรรงบประมาณให้แก่โครงการที่ดำเนินการในพื้นที่ที่ยังไม่ได้รับอนุญาตให้ใช้พื้นที่ป่าไม้

2.5. ในกรณีฉุกเฉินและมีความจำเป็นในการปรับปรุงและซ่อมแซมเพื่อแก้ไขความเดือดร้อนของราษฎร ให้สามารถดำเนินการไปพลางก่อนได้และแจ้งให้กรมป่าไม้ทราบภายหลัง ตัวอย่างเช่น กรณีเกินเส้นทางหรือถนนที่ยังไม่ได้รับอนุญาต ถูกให้น้ำบ่าทำให้ทางขาด ประชาชนจำนวนมากได้รับความเดือดร้อนซึ่งต้องเป็นกรณีฉุกเฉินและจำเป็นจริง ๆ

ทั้งนี้ ให้หน่วยงานราชการหรือหน่วยงานของรัฐที่ดำเนินการตาม มาตรการข้างต้น ได้รับการยกเว้นการปฏิบัติตามมติปฏิบัติตามมติคณะรัฐมนตรีเมือวันที่ 8 กรกฎาคม 2523 (เรื่องการเข้าทำประโยชน์ในพื้นที่ป่าไม้) พื้นที่ป่าไม้กรณีนี้หมายถึงพื้นที่ป่าตามพระราชบัญญัติป่าไม้ พุทธศักราช 2484 พื้นที่ป่าสงวนแห่งชาติตามพระราชบัญญัติป่าสงวนแห่งชาติ 2507 พื้นที่อุทยานแห่งชาติตามพระราชบัญญัติอุทยานแห่งชาติ พ.ศ.2562 พื้นที่ป่าชายเลนตามพระราชบัญญัติส่งเสริมการบริหารจัดการทรัพยากรทางทะเลและชายฝั่ง พ.ศ. 2558 และพื้นที่ป่าต้นน้ำลำธารที่กำหนดไว้เป็นชั้นคุณภาพลุ่มน้ำตามมติคณะรัฐมนตรีที่เกี่ยวข้อง
เนื่องจากพื้นที่ตำบลคลองประสงค์ส่วนใหญ่เป็นพื้นที่ป่า ในการที่องค์การบริหารส่วนตำบลคลองประสงค์จะเข้าปรับปรุงซ่อมแซม หรือก่อสร้างถนนสายต่าง ๆ ภายในตำบลมีหลายสายที่ไม่สามารถเข้าไปดำเนินการได้เนื่องจากติดเขตป่า อาศัยมติ ครม.ตามที่กล่าวมานั้น ขอความเห็นชอบต่อสภาในการยื่นหนังสือขออนุญาตเข้าทำประโยชน์ในพื้นที่ป่าต่อสำนักงานทรัพยากรธรรมชาติและสิ่งแวดล้อมจังหวัดกระบี่ ศูนย์บริหารจัดการทรัพยากรป่าชายเลนจังหวัดกระบี่ และสำนักจัดการทรัพยากรป่าไม้ ที่ ๑๒ สาขากระบี่ และขออนุญาตเข้าทำประโยชน์ในพื้นที่เขาขนาบน้ำต่อสำนักงานทรัพยากรธรรมชาติและสิ่งแวดล้อมจังหวัดกระบี่ เพื่อให้องค์การบริหารส่วนตำบลคลองประสงค์ เข้าปรับปรุงซ่อมแซมหรือก่อสร้างถนนที่ประชาชนจำเป็นต้องใช้ในการเดินทาง โดยไม่ขัดต่อกฎหมาย ขอมติที่ประชุมด้วยครับ

ประธานที่ประชุม ได้รับฟังรายละเอียดตามที่นายกองค์การบริหารส่วนตำบล

(นายสมบัติ อ้นบุตร) คลอง ประสงค์ชี้แจงเกี่ยวกับขอความเห็นชอบให้องค์การบริหารส่วนตำบลคลองประสงค์ยื่นคำขออนุญาตเข้าทำประโยชน์ในพื้นที่ป่าไม้ในพื้นที่ตำบลคลองประสงค์ ไปแล้วนั้น สมาชิกท่านใดจะอธิปรายหรือแสดงความคิดเห็นบ้าง ขอเชิญครับ ถ้าไม่มีกระผมขอมติที่ประชุมครับ

**-๑๒-**

**ที่ประชุม มีมติเห็นชอบให้องค์การบริหารส่วนตำบลคลองประสงค์ยื่นคำขออนุญาตเข้าทำประโยชน์ในพื้นที่ป่าไม้ในพื้นที่ตำบลคลองประสงค์**

 **- มติเห็นชอบ จำนวน ๕ เสียง**

 **- งดออกเสียง จำนวน ๑ เสียง (นายสมบัติ อ้นบุตร ประธานสภา อบต.)**

**ระเบียบวาระที่ ๔ เรื่องอื่น ๆ (ถ้ามี)**

ประธานที่ประชุมสมาชิกท่านใดมีข้อเสนอต่อที่ประชุม ขอให้เสนอได้เลยครับ

(นายสมบัติ อ้นบุตร) ทั้งนี้ขอให้อยู่ในความรอบคอบและเป็นประโยชน์ต่อประชาชนโดยส่วนรวมด้วยครับ

นางสาวสมศรี ผิวดี เรียนประธานที่เคารพ ดิฉันขอเสนอ ดังนี้

(ส.อบต.หมู่ที่ ๑) - การทำถนนในเรื่องไหล่ทางที่หายไปทั้งสามหมู่บ้าน ขอฝากให้ฝ่ายบริหารท้องถิ่นสำรวจถนนที่ชำรุดเพื่อมาปรับปรุง ซ่อมแซม ต่อไป

- อยากให้มีการติดตั้งกล้องวงจรปิดเพิ่มเติมในหมู่ที่ ๒ และ ๓ เพื่อความปลอดภัยของประชาชน

- ปัญหาไฟส่องทาง อยากให้เปลี่ยนจากหลอด เป็น ไฟ LED

นายอับดลกอหนี รอดเกิด เรียนประธานที่เคารพ กระผมในฐานะรองนายกองค์การ (รองนายก อบต.) บริหารส่วนตำบล รับทราบปัญหาที่ทางสมาชิกสภาองค์การบริหารส่วน

ตำบลได้เสนอมา ทางฝ่ายบริหารท้องถิ่นจะรีบดำเนินการต่อไปครับ ขอบคุณครับ

ประธานที่ประชุม มีสมาชิกท่านใดเสนอข้อคิดเห็นอีกหรือไม่ หากไม่มี กระผมขอ (นายสมบัติ อ้นบุตร) ปิดการประชุม สมัยสามัญ สมัยที่ ๒ ประจำปี ๒๕๖๔ ครับ

**ปิดประชุม เวลา ๑๖.๐๐ น.**

 เทอดเกียรติ์ อ่อนเนียม

 (นายเทอดเกียรติ์ อ่อนเนียม)

 เลขานุการสภาองค์การบริหารส่วนตำบลคลองประสงค์

 จดรายงานการประชุม

 สมบัติ อ้นบุตร

 (นายสมบัติ อ้นบุตร)

ประธานสภาองค์การบริหารส่วนตำบลคลองประสงค์

 รับรองรายงานการประชุม

คณะกรรมการตรวจสอบรายงานการประชุมตามคำสั่งสภา อบต.คลองประสงค์ (กิจการสภา) เลขที่ ๐๑/๒๕๕๗

ลงวันที่ ๓ กุมภาพันธ์ ๒๕๕๗

 สมพร หมั่นค้า สมศักดิ์ คลองรั้ว

 (นายสมพร หมั่นค้า) (นายสมศักดิ์ คลองรั้ว)

 สมาชิกสภา อบต.หมู่ที่ ๑ สมาชิกสภา อบต.หมู่ที่ ๒

 ก้อเส็ม ลูกเล็ก ประยงค์ หมันบุตร

 (นายก้อเส็ม ลูกเล็ก) (นายประยงค์ หมันบุตร)

 สมาชิกสภา อบต.หมู่ที่ ๓ สมาชิกสภา อบต.หมู่ที่ ๔